LT
L 139/126
Danija Susijęs oro navigacijos paslaugų teikėjas
„Naviair“
Europos Sąjungos oficialusis leidinys
2022 5 18
Saugos valdymo veiksmingumo tiksliniai rodikliai, išreikšti įgyvendinimo lygiu (nuo EASA A iki D lygio) Saugos valdymo tikslas
2021 m.
2022 m.
2023 m.
2024 m.
Saugos politika ir tikslai
C
C
C
C
Saugos rizikos valdymas
B
C
D
D
Saugos užtikrinimas
B
C
C
C
Saugos skatinimas
B
C
C
C
Saugos kultūra
B
C
C
C
(11)
Kalbant apie Danijos pasiūlytus oro navigacijos paslaugų teikėjo („Naviair“) preliminarius saugos srities tikslinius rodiklius, Komisija nustatė, kad Sąjungos masto tikslinio veiklos rodiklio lygis, susijęs su saugos rizikos valdymo tikslu, turėtų būti pasiektas 2023 m., o kitų saugos valdymo tikslų atveju tiksliniai vietos veiklos rodikliai atitinka Sąjungos masto tikslinį veiklos rodiklį kiekvienais 2022–2024 kalendoriniais metais, išskyrus saugos politiką ir tikslus: pasiekti Sąjungos masto tikslinio veiklos rodiklio lygį planuojama kiekvienais ataskaitinio laikotarpio kalendoriniais metais.
(12)
Komisija pažymi, kad Danijos pateiktame veiklos rezultatų plano projekte įmonei „Naviair“ yra nustatytos priemonės vietos saugos tiksliniams rodikliams pasiekti, pavyzdžiui, atitikties reikalavimų, nustatytų Komisijos įgyvendinimo reglamente (ES) 2017/373 (6), taip pat geriausios patirties, nustatytos ICAO, CANSO ir Eurokontrolės saugos valdymo vadovuose, įgyvendinimas.
Tačiau Komisija mano, kad vykdant likusių trečiojo ataskaitinio laikotarpio metų stebėseną reikėtų apie numatomas priemones pateikti daugiau informacijos.
(13)
Remiantis 11 ir 12 konstatuojamosiose dalyse išdėstytais faktais ir atsižvelgiant į tai, kad Įgyvendinimo sprendime (ES) 2021/891 nustatyti Sąjungos masto tiksliniai su sauga susiję veiklos rodikliai turi būti pasiekti iki paskutinių trečiojo ataskaitinio laikotarpio metų, t. y. iki 2024 m., Danijos veiklos rezultatų plano projekte pateikti preliminarūs tiksliniai rodikliai turėtų būti vertinami kaip derantys su Sąjungos masto tiksliniais veiklos rodikliais su sauga susijusioje pagrindinėje veiklos srityje.
Preliminarių tikslinių veiklos rodiklių su aplinka susijusioje pagrindinėje veiklos srityje vertinimas
(14)
Su aplinka susijusioje pagrindinėje veiklos srityje Danijos pateiktų tikslinių rodiklių, susijusių su vidutiniu tikrosios trajektorijos horizontalaus maršrutinio skrydžio efektyvumu, derėjimas įvertintas remiantis Įgyvendinimo reglamento (ES) 2019/317 IV priedo 1.2 punkte nurodytu kriterijumi.
Todėl Danijos veiklos rezultatų plano projekte siūlomi tiksliniai rodikliai buvo palyginti su atitinkamomis maršrutinio horizontaliojo skrydžio efektyvumo pamatinėmis vertėmis, kurios buvo Europos maršrutų tinklo gerinimo plane (ERNIP) tuo metu, kai buvo priimti peržiūrėti trečiojo ataskaitinio laikotarpio Sąjungos masto tiksliniai veiklos rodikliai, t. y.
2021 m. birželio 2 d.
Tas vertinimas atliktas atsižvelgiant į vietos aplinkybes ir papildytas peržiūrint priemones, kuriomis planuojama pasiekti aplinkos srities tikslinius rodiklius pagal Įgyvendinimo reglamento (ES) 2019/317 IV priedo 2.1 punkto a papunktį.
(6) 2017 m. kovo 1 d.
Komisijos įgyvendinimo reglamentas (ES) 2017/373, kuriuo nustatomi oro eismo valdymo ir oro navigacijos paslaugų teikėjų, kitų oro eismo valdymo tinklo funkcijų vykdytojų ir tų subjektų priežiūros bendrieji reikalavimai, panaikinamas Reglamentas (EB) Nr. 482/2008, įgyvendinimo reglamentai (ES) Nr. 1034/2011, (ES) Nr. 1035/2011 ir (ES) 2016/1377 ir iš dalies keičiamas Reglamentas (ES) Nr. 677/2011 (OL L 62, 2017 3 8, p. 1).